**Ministru kabineta noteikumu projekta**

**„Grozījumi Ministru kabineta 2012.gada 24.jūlija noteikumos Nr.505 “Civilās aviācijas gaisa kuģu apkalpes locekļu darba un atpūtas laika organizēšanas un ievērošanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 30.panta trešā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā Regulējuma mērķis un būtība | Ministru kabineta 2012.gada 24.jūlija noteikumi Nr.505 “Civilās aviācijas gaisa kuģu apkalpes locekļu darba un atpūtas laika organizēšanas un ievērošanas kārtība” (turpmāk – Noteikumi Nr.505) nosaka kārtību, kāda ir jāievēro gaisa kuģu ekspluatantiem plānojot gaisa kuģu apkalpes locekļu darba un atpūtas laika grafikus. Noteikumi Nr.505 tika izstrādāti, ņemot vērā Komisijas 2008.gada 20.augusta Regulas (EK) Nr.859/2008, ar ko groza Padomes Regulu (EEK) Nr.3922/91 attiecībā uz kopējām tehniskajām prasībām un administratīvajām procedūrām, ko piemēro komerciāliem gaisa pārvadājumiem ar gaisa kuģiem, pielikuma Q apakšsadaļas prasības (turpmāk – Regulas Nr.859/2008 pielikuma Q apakšsadaļa). 2012.gada 5.oktobrī tika pieņemta Komisijas Regula (ES) Nr.965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008 (turpmāk – Regula Nr.965/2012), un 2014.gada 29.janvārī tika pieņemta Komisijas Regula (ES) Nr.83/2014, ar kuru groza Regulu (ES) Nr.965/2012, ar ko nosaka tehniskās un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008 (turpmāk – Regula Nr.83/2014). Regulas Nr.965/2012 III pielikuma FTL apakšdaļa (Regulas Nr.83/2014 II pielikums) (turpmāk – Regulas Nr.965/2012 III pielikuma FTL apakšdaļa) nosaka prasības, kādas ir jāievēro ekspluatantiem, kas veic gaisa pārvadājumus ar lidmašīnām, un to gaisa kuģu apkalpes locekļiem attiecībā uz lidojuma un darba laika ierobežojumiem un atpūtas prasībām apkalpes locekļiem. Atbilstoši Regulas Nr.83/2014 2.panta otrajai daļai šo Regulu piemēro no 2016.gada 18.februāra un tā ir tieši piemērojama gaisa kuģu ekspluatantiem, kas veic gaisa pārvadājumus ar lidmašīnām. Ņemot vērā minēto ir nepieciešams veikt grozījumus Noteikumos Nr.505, jo no 2016.gada 18.februāra Regulas Nr.83/2014 prasības pārņem lielāko daļu Noteikumos Nr.505 noteiktās prasības gaisa kuģu ekspluatantiem, kas veic gaisa pārvadājumus ar lidmašīnām, un to apkalpes locekļiem. 2014.gada 7.aprīlī tika pieņemta Komisijas Regula (ES) Nr.379/2014, ar kuru groza ar groza Regulu (ES) Nr.965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008 (turpmāk – Regula Nr.379/2014), kuras 1.panta 5.punktā tika precizētas prasības attiecībā uz darba un atpūtas laika prasībām dažādām gaisa kuģu ekspluatantu kategorijām.Regulas Nr.83/2014 1.panta 2.punkts (Regulas Nr.965/2012 8.panta 1.punkts) nosaka, ka attiecībā uz lidojumu laika ierobežojumiem gaisa pārvadājumiem ar lidmašīnām piemēro Regulas Nr.965/2012 III pielikuma FTL apakšdaļas prasības. Regulas Nr. 83/2014 1.panta 2.punkts (Regulas Nr.965/2012 8.panta 2.punkts) nosaka, ka gaisa taksometriem piemēro Regulas Nr.3922/91 8.panta 4.punkta un Regulas Nr.859/2008 pielikuma Q apakšsadaļas prasības. Regulas Nr.379/2014 1.panta 5.punkts (Regulas Nr.965/2012 8.panta 3.punkts) nosaka, ka gaisa pārvadājumiem ar helikopteriem, gaisa baloniem un planieriem piemēro valsts noteiktās prasības. Regulas Nr.379/2014 1.panta 5.punkta b) apakšpunkts (Regulas Nr.965/2012 8.panta 4.punkts) nosaka, ka kompleksām ar dzinēju darbināmām lidmašīnām un helikopteriem, kas veic nekomerciālus pārvadājumus, un lidmašīnām, helikopteriem, baloniem un planieriem, kas veic speciālos aviācijas darbus, piemēro valsts tiesību aktus līdz brīdim, kad tiks pieņemti un piemēroti attiecīgie īstenošanas noteikumi. Ministru kabineta noteikumu projekta „Grozījumi Ministru kabineta 2012.gada 24.jūlija noteikumos Nr.505 „Civilās aviācijas gaisa kuģu apkalpes locekļu darba un atpūtas laika organizēšanas un ievērošanas kārtība”” (turpmāk - Noteikumu projekts) 3.punkts paredz, ka uz minētajām kategorijām, izņemot gaisa pārvadājumus ar lidmašīnām, tiks piemērotas Regulas Nr.859/2008 pielikuma Q apakšsadaļas un Noteikumu Nr.505 prasības. Šādu prasību piemērošana Noteikumu projekta 3.punktā uzskaitītajām gaisa kuģu kategorijām ir uzskatāma par samērīgu un pamatotu, ņemot vērā gaisa kuģu apkalpes locekļu iespējamos noguruma riskus un piemērojot šīs prasības tiks nodrošināts gaisa kuģu lidojumu drošums. Noteikumu projekta ieviešanas rezultātā tiks radīti apstākļi, kas nodrošinās visiem civilās aviācijas gaisa kuģu ekspluatantiem un to gaisa kuģu apkalpes locekļiem tādu lidojumu darba un atpūtas laika organizēšanas kārtību, kas ir atbilstoša starptautiski pieņemtajai praksei civilās aviācijas jomā, tādējādi nodrošinot augstu gaisa kuģu lidojumu drošumu. Piemērojot šīs prasības, tiks aizsargātas gaisa kuģu apkalpes locekļu tiesības attiecībā uz atpūtas laiku, piemēram, ar Regulas Nr.859/2008 pielikuma Q apakšsadaļas OPS 1.1105.punktu nosakot maksimālo lidojumu darba laika periodu dienā, ko gaisa kuģu ekspluatants drīkst piemērot gaisa kuģa apkalpes loceklim. Regulas Nr.859/2008 pielikuma Q apakšsadaļas prasības uzliks par pienākumu gaisa kuģu ekspluatantiem nodrošināt, ka lidojumu darba laika periodi tiks plānoti tā, lai apkalpes locekļiem nevienu brīdi neiestātos pārgurums un lai viņi vienmēr varētu strādāt pietiekami augstā gaisa kuģu lidojumu drošuma līmenī (Regulas Nr.859/2008 pielikuma Q apakšsadaļas OPS 1.1090.punkta 3.6.apakšpunkts). Arī gaisa kuģu apkalpes locekļiem tiks noteikts par pienākumu optimāli izmantot savu atpūtas laiku un nepildīt savus pienākums, ja nejūtas veseli vai ir tik pārguruši, ka tas varētu ietekmēt gaisa kuģu lidojumu drošumu (Regulas Nr.859/2008 pielikuma Q apakšsadaļas OPS 1.1090.punkta 4.apakšpunkts).Gaisa kuģu ekspluatantiem saskaņā ar Regulas Nr.965/2012 MLR apakšsadaļā noteiktajām prasībām ir jāizveido lidojumu veikšanas rokasgrāmatas un šajās rokasgrāmatās ir jāiekļauj arī prasības par darba un atpūtas laika organizēšanas kārtību, kas tiek ņemta vērā sastādot gaisa kuģu apkalpes locekļu darba grafikus. Lidojumu veikšanas rokasgrāmatas ir jāiesniedz valsts aģentūrā “Civilās aviācijas aģentūra” (turpmāk - Civilās aviācijas aģentūra) apstiprināšanai, kā arī jāsaņem apstiprinājums pirms katru grozījumu stāšanās spēkā, tādējādi Civilās aviācijas aģentūra var uzraudzīt, kā gaisa kuģu ekspluatanti nodrošina un piemēro Regulas Nr.859/2008 pielikuma Q apakšsadaļā, Noteikumos Nr.505 un lidojumu veikšanas rokasgrāmatās noteiktās prasības. Atbilstoši Regulas Nr.965/2012 III pielikuma ORO.FTL.125.punktam (Regulas Nr.83/2014 II pielikums) lidmašīnu ekspluatanti, kas veic gaisa pārvadājumus, izveido, ievieš un uztur spēkā lidojuma laika specifikācijas shēmas, kas ir piemērotas veicamās ekspluatācijas veidam un atbilst Regulas Nr.216/2008, Regulas Nr.965/2012 III pielikuma FTL apakšdaļai un pārējiem piemērojamiem tiesību aktiem, tostarp Direktīvai 2000/79/EK. Izpildot minētajā tiesību normā noteiktās prasības, Noteikumu projekts paredz, ka lidmašīnu ekspluatantiem, kas veic gaisa pārvadājumus, arī turpmāk ir piemērojamas Noteikumu Nr.505 4.1., 4.3., 4.4., 4.5.apakšpunktā un 5., 45., 46. un 47.punktā noteiktās prasības.Regulas Nr.83/2014 I pielikums (Regulas Nr.965/2012 II pielikuma ARO.OPS.230.punkts) nosaka, ka lidojuma laika ierobežojumu nolūkā kompetentā iestāde, ievērojot Regulas Nr.965/2012 III pielikuma FTL apakšdaļas ORO.FTL.105.punktā norādīto terminu “agra tipa” un “vēla tipa” definīcijas, nosaka, kurš no abiem diennakts ritmu traucējošo grafiku veidiem ir piemērojams visiem kompetentās iestādes uzraudzītajiem gaisa pārvadātājiem. Civilās aviācijas aģentūra iepriekš konsultējoties ar tiem gaisa kuģu ekspluatantiem, uz kuriem attiecas Regulas Nr.965/2012 III pielikuma FTL apakšdaļas ORO.FTL.105.punkts, 2015.gada 6.janvāra vēstulē Nr.01-8-100/5 noteica, ka visiem ekspluatantiem, kas veic gaisa pārvadājumus ar lidmašīnām, būs jāpiemēro “vēla tipa” diennakts ritmu traucējošo grafiku. Šī prasība ir iekļauta Noteikumu projekta 4.punktā (Noteikumu Nr.505 4.1 punktā). Noteikumu projekts:1. nosaka, uz kuriem civilās aviācijas gaisa kuģu ekspluatantiem un to apkalpes locekļiem attiecas Noteikumi Nr.505;2. paredz, ka Noteikumu projekta 2.punktā minēto gaisa kuģu ekspluatantiem un to apkalpes locekļiem ir piemērojamas Regulas Nr.859/2008 pielikuma Q apakšsadaļā un Noteikumos Nr.505 noteiktās prasības;3. nosaka, ka gaisa kuģu ekspluatanti, kas veic gaisa pārvadājumus ar lidmašīnām, lidojumu laika ierobežojuma nolūkā piemēro Regulas Nr.965/2012 III pielikuma FTL apakšdaļas ORO.FTL.105.punktā norādīto “vēla tipa” diennakts ritmu traucējošo grafiku.4. nosaka, kuri Noteikumu Nr.505 punkti attiecas uz lidmašīnu ekspluatantiem, kas veic gaisa pārvadājumus. |
| 3. | Projekta izstrādē iesaistītās institūcijas | Civilās aviācijas aģentūra un Satiksmes ministrija. |
| 4. | Cita informācija | Nav |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais Regulējums ietekmē vai varētu ietekmēt | Noteikumu projekts attiecas uz civilās aviācijas gaisa kuģu ekspluatantiem un to gaisa kuģu apkalpes locekļiem, kuru lidojumu un atpūtas laika organizēšanas kārtībai saskaņā ar Regulas Nr.965/2012 8.panta 2.punktu, 3.punktu un 4.punktu ir jābūt noteiktai nacionālās likumdošanas līmenī, t.i., kas veic lidojumus ar šādiem gaisa kuģiem:1) gaisa taksometriem (Latvijā nav neviena); 2) gaisa baloniem un planieriem, kas veic gaisa pārvadājumus (Latvijā nav neviena);3) helikopteriem, kas veic gaisa pārvadājumus (šobrīd, lai iegūtu gaisa kuģa ekspluatanta apliecību, sertifikācijas procesu iziet 2 komersanti SIA “GM Helicopter” un SIA “Baltijas helikopters”);4) kompleksām ar dzinēju darbināmām lidmašīnām un helikopteriem, kas veic nekomerciālus pārvadājumus (no 2016.gada 25.augusta gaisa kuģa ekspluatanti, aizpildot un iesniedzot deklarāciju Civilās aviācijas aģentūrā, saskaņā ar Komisijas 2013.gada 14.augusta Regulu (ES) Nr. 800/2013, ar kuru groza Regulu Nr.965/2012, varēs pieteikties šādu pārvadājumu veikšanai, tāpēc šobrīd nav iespējams prognozēt civilās aviācijas gaisa kuģu ekspluatantu un to gaisa kuģu apkalpes locekļu skaitu, kas veic nekomerciālus pārvadājumus ar minētiem gaisa kuģiem); 5) lidmašīnām, baloniem un planieriem, kas veic speciālos aviācijas darbus (SIA “Meža īpašnieku konsultatīvais centrs” un SIA “Profesionālais sporta aviācijas centra Rīgas avioklubs”);6) helikopteriem, kas veic speciālos aviācijas darbus (SIA “GM Helicopters” un SIA “Baltijas helikopters”).Noteikumu projekta 4.punktā ietvertais attiecas uz lidmašīnu ekspluatantiem, kas veic gaisa pārvadājumus (A/S “Air Baltic Corporation”, SIA “SmartLynx Airlines”, A/S “RAF-AVIA”, SIA “Baltic Jet Aircompany”, SIA “PrimeraAir Nordic”). Noteikumu projekta 4.punktā ietvertais, kas nosaka, ka gaisa pārvadājumu ar lidmašīnām ekspluatantiem lidojumu laika ierobežojuma nolūkā ir jāpiemēro Regulas Nr.965/2012 III pielikuma FTL apakšdaļas ORO.FTL.105.punktā norādītais “vēla tipa” diennakts ritmu traucējošais grafiks, ietekmē A/S “Air Baltic Corporation”, SIA “SmartLynx Airlines”, A/S “RAF-AVIA”, SIA “Baltic Jet Aircompany”, SIA “PrimeraAir Nordic”. Minēto civilās aviācijas gaisa kuģu ekspluatantu gaisa kuģu apkalpes locekļu skaits ir mainīgs. |
| 2. | Tiesiskā Regulējuma ietekme uz tautsaimniecību un administratīvo slogu | Administratīvais slogs attiecībā uz šīs anotācijas sadaļas 1.punktā minētajām sabiedrības mērķgrupām nemainās, jo netiek mainīti to līdzšinējie pienākumi un tiesības. Noteikumu projektā uzliktos pienākumus anotācijas II sadaļas 1.punktā minētās personas jau pildīja un Civilās aviācijas aģentūra uzraudzīja šīs personas Noteikumu Nr.505 darbības laikā. |
| 3. | Administratīvo izmaksu monetārs novērtējums | Projekts šo jomu neskar, jo Noteikumi Nr.505 un Noteikumu projekts neuzliek šīs anotācijas II sadaļas 1.punktā minētajām sabiedrības mērķgrupām pienākumu iesniegt iesniegumu Civilās aviācijas aģentūrā, un Civilās aviācijas aģentūrai šajā sakarā nav jāveic informācijas sniegšanas, pieņemšanas, apkopošanas, apstrādes un uzglabāšanas pienākumi. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2008.gada 20.augusta Regula (EK) Nr.859/2008, ar ko groza Padomes Regulu (EEK) Nr.3922/91 attiecībā uz kopējām tehniskajām prasībā un administratīvajām procedūrām, ko piemēro komerciāliem gaisa pārvadājumiem ar gaisa kuģiem (publicēta “Eiropas Savienības oficiālajā vēstnesī” L 254, 20.09.2008).Komisijas 2012.gada 5.oktobra Regula (ES) Nr.965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008 (publicēta “Eiropas Savienības oficiālajā vēstnesī” L 296, 25.10.2012).Komisijas 2014.gada 29.janvāra Regula (ES) Nr.83/2014, ar kuru groza Regulu (ES) Nr.965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008. (publicēta “Eiropas Savienības oficiālajā vēstnesī” L 28, 31.01.2014).Komisijas 2014.gada 7.aprīļa (ES) Regula Nr.379/2014, ar kuru groza Regulu (ES) Nr.965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008 (publicēta “Eiropas Savienības oficiālajā vēstnesī” L 121, 24.04.2014). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2008.gada 20.augusta Regula (EK) Nr.859/2008, ar ko groza Padomes Regulu (EEK) Nr.3922/91 attiecībā uz kopējām tehniskajām prasībā un administratīvajām procedūrām, ko piemēro komerciāliem gaisa pārvadājumiem ar gaisa kuģiem (publicēta “Eiropas Savienības oficiālajā vēstnesī” L 254, 20.09.2008).Komisijas 2012.gada 5.oktobra Regula (ES) Nr.965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008 (publicēta “Eiropas Savienības oficiālajā vēstnesī” L 296, 25.10.2012).Komisijas 2014.gada 29.janvāra Regula (ES) Nr.83/2014, ar kuru groza Regulu (ES) Nr.965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008. (publicēta “Eiropas Savienības oficiālajā vēstnesī” L 28, 31.01.2014).Komisijas 2014.gada 7.aprīļa (ES) Regula Nr.379/2014, ar kuru groza Regulu (ES) Nr.965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008 (publicēta “Eiropas Savienības oficiālajā vēstnesī” L 121, 24.04.2014). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā Regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.859/2008 pielikuma Q apakšsadaļas OPS 1.1095 punkts | Noteikumu projekta 1.punks | Tiesību norma ieviesta pilnībā | Projekts stingrākas prasības neparedz |
| Regulas Nr. 965/2012 III pielikuma FTL apakšdaļas ORO.FTL.105.punkts | Noteikumu projekta 1.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.83/2014 II pielikums | Noteikumu projekta 1.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.965/2012 8.panta 2.punkts | Noteikumu projekta 2.1 1.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.83/2014 1.panta 2.punkts | Noteikumu projekta 2.1 1.punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 965/2012 8.panta 3.punkts | Noteikumu projekta 2.1 2.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.379/2014 1.panta 5.punkta a) apakšpunkts | Noteikumu projekta 2.1 2.punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 965/2012 8.panta 4.punkts | Noteikumu projekta 2.1 3 un 2.1 4 punkts | Tiesību norma ieviesta pilnībā | Projekts stingrākas prasības neparedz |
| Regulas Nr.379/2014 1.panta 5.punkta b) apakšpunkts | Noteikumu projekta 2.1 3 un 2.1 4 punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 965/2012 8.panta 2.punkts | Noteikumu projekta 3.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.83/2014 1.panta 2.punkts  | Noteikumu projekta 3.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.965/2012 III pielikuma FTL apakšdaļas ORO.FTL.125.punkts | Noteikumu projekta 4.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.83/2014 II pielikums | Noteikumu projekta 4.punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 965/2012 II pielikuma ARO.OPS.230.punkts | Noteikumu projekta 4.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.83/2014 I pielikums  | Noteikumu projekta 4.punkts | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Izmantotas Regulas Nr.965/2012 8.panta 2., 3. un 4.punktā dotās tiesības dalībvalstij piemērot Regulas Nr.859/2008 pielikuma Q apakšsadaļu un nacionālos normatīvos aktus, kas jāievēro gaisa kuģu ekspluatantiem un to apkalpes locekļiem, kas veic lidojumus ar Noteikumu projekta 2.punktā minētiem gaisa kuģiem, darba un atpūtas laika organizēšanā. Pamatojumu skatīt anotācijas I sadaļas 2.punktā. Izmantotas Regulas Nr.965/2012 II pielikuma ARO.OPS.230.punktā (Regulas Nr.83/2014 I pielikums) dotās tiesības dalībvalstij noteikt lidojumu laika ierobežojuma nolūkā piemērot Regulas Nr.965/2012 III pielikuma FTL apakšdaļas ORO.FTL.105.punktā norādīto “agra tipa” vai “vēla tipa” diennakts ritmu traucējošo grafiku visiem gaisa pārvadājumu ar lidmašīnām ekspluatantiem. Pamatojumu skatīt šīs anotācijas I sadaļas 2.punktā un VI sadaļas 1.punktā.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas Regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ir izstrādāts, lai ieviestu Regulā Nr.965/2012 noteiktās prasības. Ar Noteikumu projektu tika iepazīstināti visi gaisa kuģu ekspluatanti, uz kuriem attiecas Noteikumu projekts: A/S „Air Baltic Corporation”, A/S „RAF-AVIA”, SIA „SmartLynx Airlines”, SIA „Baltic Jet Aircompany”, SIA “PrimeraAir Nordic”, SIA "Baltijas helikopters", SIA "GM Helicopters", SIA "Profesionālais sporta aviācijas centrs Rīgas avioklubs" un SIA "Meža īpašnieku konsultatīvais centrs". Civilās aviācijas aģentūra ar 2015.gada 6.janvāra vēstuli Nr. 01-8-100/5 informēja A/S „Air Baltic Corporation”, A/S „RAF-AVIA”, SIA „SmartLynx Airlines”, SIA „Baltic Jet Aircompany” un SIA “PrimeraAir Nordic”, ka no 2016.gada 18.februāra lidojumu laika ierobežojumu nolūkā būs jāpiemēro “vēla tipa” diennakts ritmu traucējošais grafiks. Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē ([www.sam.gov.lv](http://www.sam.gov.lv)) un Civilās aviācijas aģentūras tīmekļa vietnē ([www.caa.lv](http://www.caa.lv)) 2016.gada 1.jūlijā. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par Noteikumu projektu tā izstrādes stadijā. |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Civilās aviācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta Civilās aviācijas aģentūras līdzšinējo funkciju un cilvēkresursu ietvaros. Noteikumu projekta izpildē nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Anotācijas III un IV sadaļa – projekts šīs jomas neskar.

Satiksmes ministrs Uldis Augulis

31.08.2016 14:57

V.Gertners

67830961; Viesturs.Gertners@caa.gov.lv

L.Sīle

67507906; Liene.Sile@caa.gov.lv

v\_sk. = 2781